b'\n_START_ARTICLE_\nHiperoni\n_START_PARAGRAPH_\nHiperoni (no grie\xc4\xb7u hyper - p\xc4\x81ri, virs) ir subatom\xc4\x81ras da\xc4\xbci\xc5\x86as (barioni), kas ir smag\xc4\x81kas par nukloniem un kam piem\xc4\xabt t\xc4\x81 saucam\xc4\x81 d\xc4\xabvain\xc4\xabba, jo tie satur s kvarku._NEWLINE_Visi hiperoni pieder pie fermioniem, jo tiem ir pusvesels spins, un adroniem, jo iesaist\xc4\x81s stipraj\xc4\x81 mijiedarb\xc4\xabb\xc4\x81. Hiperoni ir nestabilas da\xc4\xbci\xc5\x86as, kas sekundes miljardo da\xc4\xbcu laik\xc4\x81 sabr\xc5\xabk par protonu vai neitronu un vienu vai vair\xc4\x81kiem mezoniem. Hiperoni, t\xc4\x81pat k\xc4\x81 nukloni, sast\xc4\x81v no 3 kvarkiem, ta\xc4\x8du to sast\xc4\x81v\xc4\x81 ir ne tikai u kvarki un d kvarki, bet ar\xc4\xab vismaz viens s kvarks. Neparast\xc4\x81 omega m\xc4\xabnus da\xc4\xbci\xc5\x86a sast\xc4\x81v no trim s kvarkiem un sabr\xc5\xabkot dod citus hiperonus un mezonus.'